open-index/open-wikipedia-markdown huggingface dataset:
UEFA Evropska liga

**UEFA Evropska liga** (prethodno poznata kao *Kup UEFA*) nogometno je takmičenje u organizaciji UEFA-e. Nastalo je 1971. kao zamjena za Kup velesajamskih gradova. Danas je to po broju učesnika najmasovnije, a po kvalitetu drugo najbolje klupsko nogometno takmičenje u Evropi. Trenutni je šampion Tottenham Hotspur, dok najviše titula ima Sevilla (sedam).

## Historija 
Kup UEFA prvi je put odigran 1971, a prvi osvajač bio je engleski Tottenham. Sve do 1999. u Kupu UEFA učestvovali su drugoplasirani timovi iz domaćih liga. Tada je Kup UEFA spojen s takmičenjem koje je UEFA odlučila ukinuti – Kupom pobjednika kupova. Otad u kup UEFA ulaze i timovi koji osvoje domaći kup (ili finalisti u slučaju da se osvajač kvalificira za Ligu prvaka) te ekipe eliminirane iz raznih faza Lige prvaka. Također, na učešće u ovom takmičenju imali su pravo i pobjednici Intertoto kupa do 2009, kada je ukinuto i to takmičenje, a od 1995. do 2015. tri kluba kvalificirala su se zahvaljujući fer-plej koeficijentu iz prošle sezone.

Od sezone 2014/15. pobjednik Evropske lige automatski se kvalificira za grupnu fazu Lige prvaka sljedeće sezone.

Pobjednik je ranije dobijao originalni trofej, koji je mogao zadržati godinu, i manju kopiju, koju je dobijao u trajno vlasništvo. Po istim tim pravilima, timovi koji osvoje kup UEFA tri puta zaredom ili pet puta ukupno mogli su dobiti originalni trofej u stalno vlasništvo, a UEFA bi u tom slučaju napravila novi za buduće takmičenje. Međutim, po novim odredbama, originalni trofej uvijek ostaje u posjedu UEFA-e, a pobjednik dobija kopiju jednake veličine, a klubovi s tri uzastopne titule ili pet ukupno dobijaju posebnu značku. Jedini klub koji je dosad stekao pravo na pobjedničku značku jest Sevilla, koja je pobjedom u finalu 2016. ispunila oba kriterija odjednom.

## Trofej 
## Kvalifikacije 
## Učesnici 
U Evropskoj ligi učestvuju klubovi iz svih zemalja članica UEFA-e. U zavisnosti od UEFA koeficijenta savezi imaju dva do četiri predstavnika, s tim da je jedno mjesto rezervirano za osvajača nacionalnog kupa. Po jednog predstavnika imaju San Marino, Lihtenštajn i Andora, čiji prvaci nastupaju u Evropskoj ligi. Klubovi koji ispadnu u trećem pretkolu Lige prvaka ulaze u prvo kolo Evropske lige, a oni koji osvoje treće mjesto u grupama Lige prvaka pridružuju se Evropskoj ligi u šesnaestini finala.

Iako UEFA rezervira jedno mjesto za aktuelnog prvaka, on ne mora braniti titulu ako je u prethodnoj sezoni izborio nastup u Ligi prvaka.

## Format takmičenja 
### Prošli formati 
### Trenutni format 
Nakon grupne faze takmičenje se nastavlja nokaut-sistemom sve do finala, koje se igra na stadionu koji je UEFA prethodno odabrala.

## Osvajači Kupa UEFA / Evropske lige 
### Po zemljama 
## Rekordi i statistika 
## Također pogledajte 
* UEFA Liga prvaka
* UEFA Kup pobjednika kupova
* UEFA Intertoto kup
* Kup velesajamskih gradova

## Reference 
## Vanjski linkovi 
* Zvanični sajt

Kategorija:Evropska nogometna takmičenja
Kategorija:UEFA takmičenja
Kategorija:UEFA Evropska liga
Kategorija:Multinacionalne profesionalne sportske lige
SK Rapid Beč

**SK Rapid Beč** () nogometni je klub iz Beča. Takmiči se u Bundesligi Austrije. Gradski rival mu je FK Austria Beč.

Rapid je jedan od najpopularnijih klubova u Austriji. Također je i najtrofejniji austrijski klub s 32 titule prvaka države, dok je 14 puta bio pobjednik nacionalnog kupa. Jedini je klub iz Austrije koji je uspio osvojiti njemački kup, 1938. godine i ligu 1941. godine. Dva puta je igrao finale Kupa pobjednika kupova (1985. i 1996). Nadimak kluba je *Die Grün-Weißen* (*Zeleno-bijeli*). Domaće utakmice igra na stadionu "Ernst Happel".

## Historija 
Klub je osnovan 1899. kao *Erster Wiener Arbeiter-Fußball-Club*. Za boje kluba izabrane su crvena i plava. Dana 8. februara 1899. mijenja ime u *Sportklub Rapid Wien*. Godine 1904. mijenja boje u zelenu i bijelu. Prvu titulu u domaćoj ligi osvaja u sezoni 1911/12, a sljedeće ju je uspio odbraniti.

## Uspjesi 
**Bundesliga Austrije**
***Datoteka:Cup Winner.png  (32):** 1912, 1913, 1916, 1917, 1919, 1920, 1921, 1923, 1929, 1930, 1935, 1938, 1940, 1941, 1946, 1948, 1951, 1952, 1954, 1956, 1957, 1960, 1964, 1967, 1968, 1981/82, 1982/83, 1986/87, 1987/88, 1995/96, 2004/05, 2007/08.
**Nacionalni kup**
***Datoteka:Cup Winner.png  (14):** 1919, 1920, 1927, 1946, 1961, 1968, 1969, 1972, 1976, 1983, 1984, 1985, 1987, 1995.
**Superkup**
***Datoteka:Cup Winner.png  (4):** 1986, 1987, 1988, 2008.
**Intertoto kup**
***Datoteka:Cup Winner.png  (3):** 1992, 1993, 2007.
**Mitropa kup**
***Datoteka:Cup Winner.png  (2):** 1930, 1951.
**Kup pobjednika kupova**
***Datoteka:Cup Finalist.png (2):** 1985, 1996.

## Reference 
## Vanjski linkovi 
* Službeni sajt

Kategorija:SK Rapid Beč
Kategorija:Nogometni klubovi u Austriji
Kategorija:Nogometni klubovi osnovani 1899.
Kategorija:Sport u Beču
Mac OS X 10.0

21. marta 2001. godine Apple Inc. je izdao novi operativni sistem pod nazivom Mac OS X verzija 10.0 (poznat pod nadimkom Gepard, ). Prvobitna verzija je bila spora, sa malo funkcija i imala je veoma malo aplikacija u vrijeme kad je izdata. Iako kritikovana od strane mnogih da ova verzija nije spremna za javnost, također je općeprihvaćeno da je ova verzija imala veliku važnost u tome što je dala osnovu operacionom sistem koju treba poboljšavati. Samo izdavanje Mac OS X-a je općeprihvaćeno kao veliki uspjeh u Mac-ovoj sredini, jer napori da se promjeni Mac OS su se već vodili od 1996. i imali su veliki broj pehova. Nakon nekoliko manjih popravki, panika oko kernela je postala rijeđa, te je Mac OS X počeo dobijati pohvale u vezi stabilnosti u veoma ranoj fazi svog razvoja. Prvobitna kritika da je spor je ostala je još od prethodnog septembarskog izdanja *Mac OS X Public Beta*.

## Vanjski linkovi 
* Zadnji update 10.0.4, 
* Combo Update 10.0.4
*  Mac OS X Server 10.0.4 - zadnji update za verziju 10.0

Kategorija:Mac OS
Mac OS X 10.1

25. septembra 2001. izašao je Mac OS X verzija 10.1, pod nadimkom **Puma**, gdje je poboljšana brzina sistema, te sa dodatnim funkcijama koje su nedostajale is prvobitnog izdanja, poput DVD playback-a. Apple je izdao Pumu kao besplatni *upgrade* postojećim korisnicima, mada je također izdao čitavu instalaciju korisnicima Mac OS-a. Međutim, otkriveno je da je *upgrade* verzija zapravo čitava instalacija koja se može koristiti i na Mac OS 9 sistemima ako se skloni određena datoteka. Apple je naknadno izdao verziju koja u stvarnosti bila smanjena verzija namjenjena samo za *upgrade*.

## Vanjski linkovi 
* zadnji update 10.1.5,  
* Combo Update 10.1.5
* Mac OS X Server 10.1.4 - zadnji update za verziju 10.1

Kategorija:Mac OS
Joomla!

**Joomla!** je otvoreni CMS (). U prijevodu, 'sistem za upravljanje sadržajem', što znači mogućnost jednostavnog unosa, uređivanja, organizacije i objavljivanja sadržaja na web stranicama.
Joomla je novi proizvod nekadašnjeg Mambo razvojnog tima. Ljudi koji su Mambo pretvorili u višestruko nagrađivani Open Source projekt, nastavljaju raditi pod novim imenom. 
Od instalacije, preko unosa i organizacije sadržaja, pa sve do objavljivanja potpuno funkcionalnog sajta, Joomla je dizajnirana za jednostavnost.

## Mogućnosti 
Joomla je kompletan sistem pogodan za korporacijske sajtove kao i za jednostavne stranice. Samo neke od mogućnosti su:
* Podrška za višestruke autore sadržaja 
* Odobravanje sadržaja prije objavljivanja 
* Početak i završetak objavljivanja sadržaja na unaprijed zadani datum 
* Unos statičnog (nekategoriziranog) sadržaja 
* Arhiviranje starijih sadržaja uz mogućnost dearhiviranja 
* Mogućnost ocjenjivanja sadržaja 
* Učitavanje eksternih stranica uz pomoć Wrapper komponente 
* Podrška za vizuelne editore 
* Upload slika za jednostavno korištenje na sajtu 
* Organizacija sadržaja u sekcije i kategorije 
* URL Format Pogodan za pretraživače 
* Napredni administratorski sistem 
* Podrška za višestruke administratore i/ili moderatore 
* Grupiranje korisnika po Pristupnom Nivou
* Lokalizacija korisničkog interfejsa i administracije 
* Caching mehanizam za još bolje performanse na prometnm sajtovima 
* Kreiranje jednostavnih anketa 
* Upravljanje privremeno izbrisanim sadržajima (poput Recycle Bin) 
* Objavljivanje reklama uz pomoć Baner komponente 
* Napredna instalacija dodatnih elemenata (komponente, moduli, mamboti, predlošci) 
* Sistem web pomoći

## Nadogradnja 
Joomla omogućava vrlo jednostavnu Point & Click instalaciju dodatnih komponenti uz pomoć kojih se može proširiti funkcionalnost stranica. Važno je napomenuti da većina komponenti pri instalaciji kreira svoje direktorije, datoteke i tablice u bazi, a ne dira u već postojeće. Ako želite instalirati forum, galeriju ili nešto treće, dovoljno je pronaći i instalirati odgovarajuću komponentu.

## Verzija 
## Licenca 
Joomla je objavljena pod GNU/GPL licencom. Dakle, ne samo da je besplatna nego daje skoro potpunu slobodu u mijenjanju koda u skladu s željama i potrebama.

## Reference 
## Vanjski linkovi 
* Joomla.org
* Besplatne Joomla/Mambo komponente, moduli, botovi

* Besplatne Joomla/Mambo komponente, moduli, botovi, templejti

Kategorija:Softver
Mac OS X Panther

Mac OS X verzija 10.3, pod nadimkom **Panter**, je izdata 24. oktobra 2003. Pored poboljšane brzine, također sadrži najbogatije poboljšanje GUI-ja. Ova verzija je sadržala skoro isti, ako ne i veći broj funkcija kao i prethodni Jaguar, međutim podrška za neke starije modele G3 računara, poput *bêž* PowerMac-ova i *WallStreet* PowerBook je izbačena. Neke od novih funkcija u Panteru su:
* poboljšanje Finder-a, uključujući brušeni metalni izgled, brza pretraga
* Exposé - novi sistem manipulacije i pregleda prozora
* brza promjena korisnika - gdje je moguće ostati logiran ako drugi korisnik želi također da se logira
* iChat AV koji podržava video konferencije
* poboljšana podrška za PDF
* ugrađen faks
* povećana saradnja sa Microsoft Windowsom
* Safari internet preglednik
* povećana brzina u čitavom sistemu

## Vanjski linkovi 
*Mac OS X 10.3 Panther, 
* Mac OS X 10.3.9 Update (Delta) Zadnji update, 
* Combined Update 10.3.9, 
* Mac OS X Server 10.3.9, 
* Server Update 10.3.9 (Combo), 
* Server Admin Tools 10.3.5 - zadnji update za verziju 10.3

Kategorija:Mac OS
Mac OS X Tiger

Verzija **Tigar**, tj. Mac OS X/10.4 je izašla 29. aprila 2005 uz tvrdnju da sadrži više od 200 novih funkcija. Kao i sa prethodnom verzijom Panter i u ovoj verziji je prestala podrška za neke od starijih mašina, jer Tigar zahtijeva da mašina ima ugrađene FireWire interfejs. Neke od novih funkcija u Tigru su:
* *Spotlight* - brza pretraga sadržaja i meta-date datoteka
* *Dashboard* - sredina u kojoj mali programčići zvani *stvarčice* (), korišteni za učestale radnje, su pristupačni na dodir miša ili tastature
* *Pametni direktoriji* () - logički direktoriji koji koriste *Spotlight* za sadržaj datotekâ bez obzira na njihovu fizičku lokaciju
* *Pametna sandučad* () u e-mail applikaciji koja logički sadrži poruke definirane kroz *Spotlight* bez obzira na njihovu fizičku lokaciju
* poboljšan **iChat** program koji podržava H.264/MPEG-4 AVC video codec za video konferencije i više-stranačku audio i video kolaboraciju, podršku za Jabber online čat () protokol
* nova verzija QuickTime 7 sa podrškom za H.264 i potpuno promjenjenim interfejsom
* nova verzija Safarija internet pregledača sa podškom za RSS poruke
* Automator applikacija koja omogućava automatizaciju učestalih radnji
* VoiceOver applikacija koja čita sadržaj ekrana za ljude sa slabim vidom
* Core Image i Core Video aplikacije za *realtime* editiranje videa i slika
* 64-bitna memorija za PowerPC G5 CPU za upotrebu u applikacijama bez GUI-ja sa 64-bitnim programskim modelm, jer GUI applikacije i dalje moraju biti 32-bitne
* poboljšani neke UNIX operacije, npr. cp i rsync su u stanju da sačuvaju HFS Plus metadatu i čvorove resursa
* prošireno obezbjeđenje sistema koristeći acl-ove
* novi API sa nazivom *Core Data*, koji poboljšava aplikacije sa bazom podataka programirane sa Cocoa

Verzija 10.4.4 je prva verzija Mac OS X koja sadrži *univerzalni binarni* kôd koji radi sa IBM-ovim PowerPC i Intel-ovim x86 čipovima koji su ugrađeni u nove verzije Macintosh računara.

Posljednja službena verzija Tigra je trenutno 10.4.10.

## Vanjski linkovi 
* Mac OS X v10.4 Tiger 
* 10.4.11 Update (PPC), 
* 10.4.11 Combo Update (PPC), 
* 10.4.11 Update (Intel), 
* 10.4.11 Combo Update (Intel), 
* usporedba Tiger-Panther-Jaguar
* Mac OS X Server 10.4.11 Update (PPC), 
* Server 10.4.11 Combo Update (PPC), 
* Mac OS X Server 10.4.11 Update (Universal), 
* Server Admin Tools 10.4.11

Kategorija:Mac OS
Mac OS X 10.2

**Mac OS X verzija 10.2 "Jaguar"** je treće glavno izdanje Mac OS X, Appleovog operativnog sistema za desktope i servere. Ova verzija je imala znatno poboljšanje u brzini, novi i ljepši izgled, te razna druga poboljšanja od prethodne verzije (sve u svemu nekih 150 po Apple-u). Neka od poboljšanja su:
* poboljšana podrška za Microsoft Windows mrežu
* Quartz Extreme za pravljenje grafike direktno na AGP baziranim grafičkim kartama
* Adaptivni SPAM filter e-mail, baziran na *neaktivnom semantičkom indeksu* ()
* Adresar pristupačan iz čitavog sistema
* Randezvous mrežni protokol (Apple-ova implementacija Zerconf-a: preimenovan na Bonjur u Mac OS X v10.4)
* iChat podrška AOL Instant Messenger-a
* Finder sa dodatom pretragom na svakom prozoru
* Gomilu novih *Apple Universal Access* funkcija
* CUPS - **C**ommon **U**nix **P**rinting **S**ystem koji dozvoljava upotrebu Gimp-Print, hpijs drajvere itd. za printere bez *podrške*. Ovo je također dozvoljavalo, sa određenim re-kompajliranjem, printanje na serijalnim printerima.

Zanimljivo je da Mac OS X v10.2 nije nikad službeno nazvana *Jaguar* u Velikoj Britaniji zbog dogovora sa auto-kompanijom Jaguar, iako su Apple-ove kutije i CD imali jaguarove tačke.

Neki smatraju verziju 10.2 kao *prvo dobro izdanje* Mac OS X-a, te zbog znatnih promjena u API-ju podrška prethodnih verzija 10.0 i 10.1 više ne postoji od strane mnogih programa.

Također je zanimljivo da je *Happy Mac* (tj. Sretni Mac), koji je pozdravljao korisnike 18 godina u toku paljenja, izbačen u ovoj verziji i zamijenjen sa velikim sivim Apple-ovim logom.

## Vanjski linkovi 
*Mac OS X v10.2 Jaguar and Earlier,
*10.2.8 zadnji update, 
*10.2.8 combo, 
*Ethernet Driver for Mac OS X 10.2.8, 
*(Ethernet and Battery Patch) 10.2.8, 
*Update (G5) v.10.2.8 (G5), 
*Mac OS X Server 10.2.8 update, 
*Server Update Combo 10.2.8 - zadnji update za verziju 10.2

Kategorija:Mac OS
Primarni sklerozantni holangitis

**Primarni sklerozantni holangitis** je rijetka bolest karakterizirana nespecifičnom upalnom fibrozom intrahepatičnih ili ekstrahepatičnih bilijarnih duktusa, sa **fokalnom stenozom** i **fokalnom dilatacijom** **ekstrahepatičnih bilijarnih duktusa** (što im daje izgled sličan brojanici), i sa **opstrukcijskom fibrozom intrahepatičnih bilijarnih duktusa** (ostaju bez lumena).

## Etiologija 
U etiologiji ov bolesti važnu ulogu imaju:
* autoimunost
* poremećaj stvaranja kolagena
* blaga produžena infekcija bilijarni sistem|bilijarnog sistema bakterijama

Česta je udruženost sa
* ulceroznim kolitisom
* Crohnovom bolešću
* hroničnim pankreatitisom

## Dijagnosticiranje 
Vrši se na osnovu sljedećih prametara:

* progresivna žutica opstrukcijskog tipa
* odsustvo žučnih kamenaca
* nije postojala hirurška intervencija na bilijarnom traktu
* zadebljanja, stenoze i segmentne dilatacije sistema bilijarnih duktusa
* ne postojanje karcinoma bilijarnih duktusa

## Komplikacije 
Najčešće komplikacije primarnog sklerozantnog holangitisa su:
* holestaza 
* sekundarna bilijarna ciroza
## Reference 
## Vanjski linkovi 
Kategorija:Gastroenterologija
Kategorija:Upale
Kategorija:Autoimune bolesti
Mac OS X Leopard

**Mac OS X 10.5**, tzv. **Leopard** je šesto izdanje Mac OS X-a, Appleovog desktop i server operativnog sistema za Macintosh računala. Leopard je objavljena 26. oktobra 2007 kao nasljednik Mac OS X Tigra (verzija 10.4), a dostupan je u dvije varijante: radna (desktoš) površina (sučelje) pogodan za osobna računala i server verzija, Mac OS X Server. Steve Jobs je izjavio na Macworld-u 2008 da seLeopard koristi na više od 20% Mac kompjutera  kao operativni sistem. Leopard je zamjenjen Mac OS X Snježni Leopard (verzija 10.6). Leopard je konačna verzija Mac OS X-a koja ima podršku za PowerPC arhitekturu, funkcije Snježnog Leoparda se isključivo temelje Intel Macovima. 

Prema Appleu, Leopard sadrži više od 300 promjena i poboljšanja u odnosu na svog prethodnika, Mac OS X Tigra, pokrivajući temeljne komponente operacijskog sistema kao i uključene aplikacije i razvojni alati. Leopard uvodi znatno revidirani desktop, s redizajniranim Dockom, stacksom, poluprozirnom trakom izbornika, i obnovljenim Finderom koji uključuje Cover Flow vizuelno sučelje navigacije prvi put viđene u iTunes-u. 
Ostale značajne osobine uključuju podršku za pisanje aplikacija 64-bitnog grafičkog korisničkog sučelja, automatiziran program za sigurnosne kopije  zvan Time Machine, podrška za Spotlight pretražuje preko više mašina, i uključivanje Front Rowa i Photo Bootha, koji su prethodno bili uključeni u samo neke Mac modele . 

Apple je  propustio  vremenski okvir puštanja Leoparda kojeg je prvobitno najavio Appleov CEO Steve Jobs. Kako je prvo objašnjeno u junu 2005, Jobs je izjavio da Apple namjerava da izda Leopard krajem 2006 ili početkom 2007. Godinu dana kasnije, to je bilo izmijenjeno na proljeće 2007. Međutim, 12. aprila 2007, Apple je dao izjavu da će njegovo puštanje biti odgođeno do oktobra 2007 zbog razvoja iPhonea.

## Vanjski linkovi 
* Službena stranica Leoparda
* 10.5.8 Update
* 10.5.8 Combo Update

Kategorija:Operativni sistemi
Kategorija:Softver
Kategorija:Mac OS
Tumori jetre

Tumori jetre mogu biti **primarni** (koji su nastali iz ćelija jetre) i **sekundarni**, odnosno metastazni (češći su od primarnih). Od primarnih je najčešći hepatocelularni karcinom.
Najvažniji primarni tumori jetre su:
* benigni:
** hepatocelularni adenom
** adenom bilijarnih duktusa
* maligni
** hepatocelularni karcinom
** holangiokarcinom

## Hepatocelularni adenom 
To je **benigni** tumor jetre, koji se pretežno javlja kod madih žena koje suveć duži period koristile konracepcijske pilule.

Bitan je jer može dovesti do dijagnostičke zabune, u smislu da se protumači kao hepatocelularni karcinom, te jer može prsnuti dovodeći do teškog intraabdominalnog krvarenja.

Građen je od hepatocita koji su gotovo normalni, a obično je inkapsuliran i ne sadrži portne prostore.

## Adenom bilijarnih duktusa 
To je **benigni** tumor porijeklom od epitela bilijarnih duktusa. Javlja se u jednom od 3 oblika:
* mali (do 1&nbsp;cm) subkapsularni, čvrsti, bjeličasti čvorići građeni od grupe reaktivnih bilijarnih duktusa
* cistadenomi, sa cističnim strukturama
* bilijarna papilomatoza

## Hepatocelularni karcinom (HCC) 
Hepatocelularni karcinom je **maligni** i najčešći primarni tumor jetre (preko 90%). Njegov nastanak je nedvojbeno povezan sa:
* hepatitisom B ili hepatitisom C
* aflatoksinom
* cirozom

### Morfologija 
**Makroskopski HCC** može imati oblik:
* velike unifokalne mase
* multifokalnih nodusa
* difuznog mikronodularnog infiltrata u ciroznoj jetri

Žućkasto bjeličaste je boje, a ponekad se vide zone krvarenja, nekroze i zelene prebojenosti žučnim pigmentom - kojeg stvaraju tumorske ćelije.

**Mikroskopski**, kod dobro i umjereno diferenciranih HCC, tumorske ćelije su slične hepatocitima i imaju trabekularni, ili acinusni, pseudoglandularni raspored.
HCC može imati **sinusoidni rast** (raste unutar sinusoida), **zamjenjujući rast** (raste unutar lamina hepatocita) ili **pseudokapsularni rast** (raste ekspanzivno, potiskujući okolno tkivo jetre)

### Metastaze 
HCC metastazira najčešće limfogeno u regionalne limfne čvorove, a hematogene metastaze daje najčešće u pluća i druge organe kao što su: nadbubrežna žlijezda, želudac, srce, gušterača, slezena, jajnik, kosti.

## Holangiokarcinom 
To je **maligni** tumor porijeklom od epitela žučnih vodova. Prema mjestu nastanka mogu biti:
* intrahepatični
* hilusni (Klatsnikov tumor)
* ekstrahepatični

Faktori rizika su:
* torotrast - materija koja se nekad koristila u radiografija|radiografiji
* invazija bilijarnih duktusa određenim speciesima metilja

Kategorija:Gastroenterologija
Kategorija:Onkologija
Primarna bilijarna ciroza

**Primarna bilijarna ciroza (PBC)** je hronična bolest jetre, nepoznate, najverovatnije autoimune, etiologije. Nejčešće oboljevaju žene u srednjem životnom dobu. 
Karakteriše se opstruktivnom holestazom, ali bez opstrukcije velikih intrahepatičnih i ekstrahepatičkih duktusa.
Primarna su oštećenja srednje velikih i malih duktusa inflamatorno-destruktivnim procesom, te se na ta oštećenja kasnije nakalemi nekroza parenhima i fibroza. Postepenim napredovanjem bolesti javlja se slika prave ciroze.

Postoje 4 morfološko - klinička stadijuma:
* **holangitički** - segmentalna destrukcija duktusa
* **holestazni** - holestaza i proliferacija duktusa
* **precirozni** - fibroza
* **cirozni** - fibro-nodularna transformacija
## Reference 
## Vanjski linkovi 
Kategorija:Gastroenterologija
Kategorija:Autoimune bolesti
Holestaza

**Holestaza** je stanje u kojem žuč ne može isticati iz jetre u duodenum. To je, dakle, zastoj žuči odnosno poremećaj izlučivanja žuči.

## Etiologija 
Uzrok holestaze može se nalaziti na bilo kojem dijelu puta kojim žuč normalno prolazi od jetrenih ćelija koje ga luče, do otvora u duodenum.

Na osnovu lokacije uzroka holestaze, a prije svega iz praktičnih razloga, holestaza se dijeli na intrahepatičnu (kod koje je uzrok lociran unutar jetre) i ekstrahepatičnu (uzrok se nalazi van jetre). Intrahepatična se opet dijeli na intralobulusnu i ekstralobulusnu.

* Uzroci **intralobulusne intrahepatične** holestaze mogu biti
** primarno oštećenje jetrenih ćelija (npr. kod virusnog hepatitisa
** oštećenje žučnog kanalića (npr. hormonalni uzroci)
** oštećenje žučnih duktulusa
* Uzroci **ekstralobulusne intrahepatične** holestaze mogu biti
** primarno oštećenje žučnih vodova u portnim prostorima
*** malih interlobulusnih
*** većih septalnih
* Uzroci **ekstrahepatične** holestaze su skoro uvijek mehanički
** iz lumena duktusa
*** kamenci
*** paraziti
** u zidu duktusa
*** neoplazma
*** spazam
*** striktura
** iz okoline
*** tumor
*** uvećani limfni čvorovi
*** upalni otok (čvor)

## Simptomi 
* svijetla stolica, 
* tamna mokraća,
* žutica

## Također pogledajte 
* Žutica

Kategorija:Gastroenterologija
Dopisnica

mini|desno|251x251px|Primjer dopisnice
**Dopisnica** je otvorena pošiljka, u pravilu izrađena od tvrdog papira, sa unaprijed otisnutom poštarinom i oznakom "carte postale". Dopisnice se šalju otvorene tj. bez omotnice. Dopisnicama se smatraju sve vrste razglednica koje odgovaraju dimenzijama predviđenim za dopisnice, a izdate su od strane pošte

## Dimenzije 
* **Minimalne dimenzije**: minimalne dimenzije utvrđene su prema najmanjoj dimenziji pisma 14 x 9&nbsp;cm.
* **Maksimalne dimenzije**: maksimalna dimenzija 15 x 10.5&nbsp;cm.

Dopisnica oblika razglednice ili čestitke u međunarodnom poštanskom prometu može imati dimenzije od 14 x 9&nbsp;cm do 23.5 x 12&nbsp;cm.

## Također pogledajte 
* Razglednica
* Postcrossing

## Reference 
## Vanjski linkovi 
Kategorija:Pošta
Kategorija:Filatelija
Pjotr Čajkovski

**Petar Iljič Čajkovski** (; Votkinsk u Udmurtiji 7. maj 1840 – Sankt Peterburg 6. novembar 1893) bio je ruski kompozitor iz vremena kasnog romantizma.

## Biografija 
Kada je imao samo pet godina, Čajkovski je počeo ići na časove klavira. Iako je rano pokazao sklonost prema muzici, njegovi roditelji su se nadali da će kada odraste raditi u državnoj službi. Sa samo 10 godina, Čajkovski je počeo pohađati Imperijalnu pravnu školu, internat u Sankt Peterburgu. Njegova majka, Aleksandra, umrla je od kolere 1854. godine, kada je imao 14 godina. Godine 1859. Čajkovski je ispoštovao želje svojih roditelja prihvativši mjesto državnog službenika u Ministarstvu pravde, poziciju koju će obavljati četiri godine, a tokom kojih je postajao sve više fasciniran muzikom. Kada je imao 21 godinu, Čajkovski je odlučio uzimati časove muzike u Ruskom muzičkom društvu. Svega nekoliko mjeseci kasnije, upisao se na novoosnovani Konzervatorij u Sankt Peterburgu, postavši jedan od prvih studenata kompozicije u toj školi. Pored učenja na konzervatoriju, Čajkovski je davao privatne časove drugim studentima. Godine 1863. preselio se u Moskvu, gdje je postao profesor harmonije na Moskovskom konzervatoriju, a pored toga se bavio i pisanjem muzičkih kritika.

Materijalnu nezavisnost i boravak u inostranstvu omogućila mu je bogata udovica Nadežda von Meck, a njihovo dopisivanje važan je izvor podataka o stvaralačkom radu i estetskim pogledima Čajkovskog. Nastupao je kao dirigent vlastitih djela po Rusiji, Evropi i SAD-u. Javio se u ruskoj muzici istovremeno sa kompozitorima *Novoruske škole*, grupom *Petorice*, a njihovo stvaralaštvo se međusobno dopunjuje. Po svom muzičkom izrazu pripada vremenu kasnog romantizma, a djela su mu bila prožeta ruskim duhom u melodiji i sadržaju njegovih opera.

## Djela 
### Opere 
* *Romeo i Julija*
* *Evgenij Onjegin*
* *Pikova dama*

### Baleti 
* *Labudovo jezero*
* *Trnoružica*
* *Ščelkunčik*

### Koncerti 
* 1. koncert za klavir i orkestar u b-molu op. 23
* 2. koncert za klavir i orkestar u g-duru op. 44
* 3. koncert za klavir i orkestar u Es-duru op. 75
* Koncert za violinu i orkestar u d-duru op. 35

## Reference 
## Vanjski linkovi 
* Čajkovski  na sajtu *pbs.org*

Kategorija:Rođeni 1840.
Kategorija:Umrli 1893.
Kategorija:Biografije, Votkinsk
Kategorija:Ruski kompozitori
Kategorija:Kompozitori iz perioda romantizma
Autopsija

[desno|mini|220px|[Rembrandtova slika *Lekcija anatomije doktora Nicolaes Tulpa*, prikazuje autopsiju]]
**Autopsija**, također poznata i kao **postmortalna makroskopska analiza ** ili **obdukcija** (lat. *obducere* = otvarati) ili **sekcija** (lat. *secare* = sjeći), je medicinska procedura koja se sastoji u pregledu ljudskog leša s ciljem određivanja uzroka smrti i procjene svake bolesti ili ozljede koja je možda bila prisutna kod umrle osobe. Autopsiju izvode specijalisti medicine koji se zovu patolozi.

U Bosni i Hercegovini autopsija se dijeli na **patološku** autopsiju i **sudsko-medicinsku** autopsiju, koje se donekle razlikuju i u tehnici izvođenja.
Autopsija osigurava materijalne dokaze svih promjena koje čine osnov bolesti ili ozljede. Zbog toga autopsija ima veliki značaj u:

* kontroli rada medicinskih ustanova
* naučno-istraživačkom i pedagoškom radu
* prevenciji raznih epidemija, otkrivanjem raznih infektivnih bolesti
* sudsko-medicinskoj praksi
* kriminalističkoj obradi

Tokom autopsije se vizuelno pregledaju sva tkiva i organi (makroskopska analiza), te se iz onih zahvaćenih bolešću uzimaju uzorci koji se kasnije mikroskopski analiziraju. Na osnovu rezultata dobijenih makroskopskom i mikroskopskom analizom donosi se konačan zaključak o uzroku smrti i bolestima koje su dovele do nje, a također i o ostalim bolestima koje su bile prisutne prije smrti.

## Također pogledajte 
* Virtopsija
* Forenzička antropologija

## Reference 
## Vanjski linkovi 
* http://www.pathguy.com/autopsy.htm 

Kategorija:Medicina
Kategorija:Medicinski aspekti smrti
Kategorija:Forenzičke tehnike
Kategorija:Anatomska patologija
Nedžib Jeleč

**Nedžib Jeleč** (poznat i kao *Neno Jelić*, *Neno Jelač*; rođen u Sarajevu 4. marta 1963 - 5. novembar 2017) bio je muzički producent, aranžer, ton-majstor i studijski muzičar, čije ime se pojavljivalo od druge polovine 1980-ih do 2015. na izdanjima svih muzičkih kuća u Jugoslaviji i nakon raspada iste. Njegova značajnija muzička karijera počinje od sviranja bas-gitare u sarajevskim pop rok grupi Gino Banana, Kongres i Vatreni poljubac (od 1984 - 1986. godine). Paralelno sa radom u muzičkom studiju "BLAP" Brane Likića, gdje je kao muzički producent, ton-majstor i studijski muzičar bitno učestvovao u uspjehu grupe Merlin. Istovremeno je od 1986. do 1988. godine radio na  projektima mnogih tadašnjih popularnih folk pjevača, kao što su: Hanka Paldum, Toma Zdravković, Duško Kuliš, Osman Hadžić i drugi. Godinama poslije je kao samostalni muzički producent, tonmajstor i programer radio na projektima grupa: "Merlin", "Hari Mata Hari", "Valentino" "Bolero)". Nakon učestvovanja u snimanji prvog albuma sa grupom "Bombaj štampa", nastavio je raditi sa grupom kao basista i producent. Zajedno sa Miodragom Dobrijevićam (Bato) osnovao je "MPC" STUDIO 1990 - 1992, gdje je producirao
albume Mladena Vojičića Tife i grupe "Regina". Istovremeno, radio je i na muzici za filmove "Praznik u Sarajevu" "Vanbračna putovanja" i
"Sex - partijski neprijatelj br. 1. Tokom rata u Bosni i Hercegovini (od 1992. do 1994. godine), radio je u Radioteleviziji Bosne i Hercegovine i kao muzički producent predstavljao Bosnu i Hercegovinu na Eurosongu sa izvođačima poput Fazla 1993. godine, te Alma i Dejan 1994. godine. Odlazi u Njemačku 1994. godine, gdje je bio vlasnik muzičkog studija *Keller Sound Studio* u Dortmundu, a radio je i u izdavačkoj kući *In-Takt Records* na brojnim projektima bosanskohercegovačkih izvođača.

## Reference 
Kategorija:Rođeni 1963.
Kategorija:Umrli 2017.
Kategorija:Bosanskohercegovački muzičari
Kategorija:Biografije, Sarajevo
Kategorija:Jugoslavenski muzičari
Kategorija:Bosanskohercegovački producenti
Kategorija:Jugoslavenski producenti
Kategorija:Basisti
Wilhelm Grimm

**Wilhelm Grimm** (Hanau, 24. februar 1786. - Berlin, 16. decembar 1859.), njemački književnik i filolog.

Zajedno s bratom Jakobom je sarađivao na istraživanju njemačkog jezika, folklora i kulture. Bavio se studijama spomenika starog njemačkog jezika. Bitan je njegov udio pri izradi zbirke priča *"Dječje i domaće bajke"*. Njegov naučno-istraživački rad karakterizira uzorna preciznost, jasnost definicija i krajnja kritičnost.

Kategorija:Njemački pisci
Kategorija:Biografije, Hanau
Kategorija:Rođeni 1786.
Kategorija:Umrli 1859.
Gastroenterologija

**Gastroenterologija** je disciplina Interne medicine. Naziv joj potiče od grčkih riječi *gastros* (stomak), *enteron* (crijeva) i *logos* (nauka). Bavi se proučavanjem bolesti probavnog sistema i to kako bolesti Jednjaka, želuca, tankog crijeva, debelog crijeva, tako i bolesti bilijarnog sistema, Pankreasa i Peritoneuma.

## Historija 
Prvi zapisi koji govore o poznavanju gastroenteroloških oboljenja datiraju još iz doba drevnog Egipta.

## Znaci i simptomi oboljenja probavnog trakta 
Najvažniji simptomi su disfagija, odinofagija, melena, haematochesis, bol u abdomenu, nagon na povraćanje te septični sindromi izazvani različitim bakterijskim infekcijama.

## Vanjski linkovi 
* GastroHep.com - Gastrohep 
* The Digital Atlas of Video Education - Gastroenterology
Intraduktalni papilom dojke

**Intraduktalni papilom dojke** (*Papilloma intraductale mammae*) je benigni epitelni tumor dojke porijeklom od epitela. Javlja se najčešće kod žena između 30. i 50. godine.

## Makroskopski izgled 
To je pojedinačni tumor smješten u završnom dijelu izvodnog kanala dojke **odmah ispod bradavice**. Veličine je od **par mm do 1&nbsp;cm**. Ne dovodi do deformacije niti do uvlačenja bradavice. Može se napipati i često se javlja krvarenje iz bradavice. 
Plavičaste je boje, gladak i mekan. Na presjeku se vidi da je resičast, rastresit i da se nalazi u cistično promijenjenom lumenu izvodnog kanala dojke.

## Mikroskopski izgled 
Mikroskopski se vide papilarne (resičaste) formacije koje prominiraju u lumen izvodnog kanala. U njihovoj osnovi nalazi se izražena fibrovaskularna stroma koja je jednim krajem vezana za zid izvodnog kanala. Stromu oblaže očuvana bazalna membrana na kojoj se nalazi red mioepitelnih ćelija, a preko njega red pravilnih kockastih epitelnih ćelija, sa oblinom citoplazmom i pravilnim jedrima. Nije prisutan ćelijski pleomorfizam, kao ni patološke mitoze.

Tumor uglavnom **nije** sklon malignoj alteraciji.

## Također pogledajte 
*Ostali tumori dojke

Kategorija:Tumori dojke
Adenom bradavice

**Adenom bradavice** (*Adenoma papillae mammae*) je benigni epitelni tumor dojke porijeklom od epitela. Javlja se najčešće kod žena između 30. i 50. godine.

## Makroskopski izgled 
To je pojedinačni tumor smješten u završnom dijelu izvodnog kanala dojke **, odmah ispod bradavice**. Veličine je od **do 3&nbsp;cm**. Ne dovodi do deformacije niti do uvlačenja bradavice. Može se **napipati**.

Na presjeku se vidi da je sivocrvene boje, homogene građe, jasno ograničen, mekan i da se nalazi u cistično promijenjenom lumenu izvodnog kanala dojke.

## Mikroskopski izgled 
Mikroskopski se vidi mnoštvo žljezdanih formacija različite veličine sa očuvanom bazalnom membranom na koju naliježu pravilnie kockaste epitelne ćelije. Ponekad ove ćelije grade solidna polja ili papilarne formacije. Stroma u tumoru je oskudna. Nije prisutan ćelijski pleomorfizam, kao ni patološke mitoze.

Tumor **nije** sklon malignoj alteraciji.

## Također pogledajte 
*Ostali tumori dojke

## Reference 
## Vanjski linkovi 
Kategorija:Tumori dojke
Adenom dojke

mini|desno|180px
**Adenom dojke** (*Adenoma mammae*) je benigni epitelni tumor dojke porijeklom od malih tubula dojke. Javlja se najčešće kod žena između 30. i 50. godine.

## Makroskopski izgled 
To je pojedinačni tumor veličine je **do 4&nbsp;cm**.

Na presjeku se vidi da je žućkastocrvene boje, homogene građe, jasno ograničen, mekan.

## Mikroskopski izgled 
Mikroskopski se može vidjeti običan i laktirajući adenom.

**Običan adenom** građen je od sitnih tubulusa koji liče na acinuse. Tubuli imaju očuvanu bazalnu membranu na koju naliježu pravilne kockaste epitelne ćelije u jednom ili dva reda. Ove žljezdane formacije nemaju izvodnih kanala, a stroma je oskudna.

**Laktirajući adenom** se viđa u periodu laktacije, a istog je porijekla i makroskopskog izgleda, samo se mikroskopski vide velike ćelije sa mnogo lipidnog sadržaja u citoplazmi. Te ćelije učestvuju u stvaranju mlijeka.

Tumor **nije** sklon malignoj alteraciji.

## Također pogledajte 
* Ostali tumori dojke

## Reference 
## Vanjski linkovi 
* https://pmc.ncbi.nlm.nih.gov/articles/PMC11252727/

Kategorija:Tumori dojke
Kategorija:Anatomska patologija
Intraduktalni papilarni karcinom dojke

**Intraduktalni papilarni karcinom dojke** (latinski:*Carcinoma intraductale papillare mammae*) je neinvazivni karcinom dojke porijeklom od tubularnog epitela. 
Predstavlja jednu vrstu intraduktalnog karcinoma dojke.

## Makroskopski izgled 
To je **nejasno ograničen** tumor smješten u **središnjem** dijelu dojke. 
 
Na presjeku se vidi kao nejasno ograničen, sivobjeličast, homogen, mekan tumor.

## Mikroskopski izgled 
Mikroskopski se u lumenima vide resičaste formacije, koje oblažu epitelne ćelije nepravilnog oblika i veličine, koje su haotično orijentisane u odnosu na očuvanu bazalnu membranu. Broj mitoza je povećan. Stroma papilarnih formacija je oskudna.

Tumor **ne** infiltrira okolna tkiva dojke i **ne** daje metastaze

## Također pogledajte 
*Ostali tumori dojke

## Literatura 
* World Cancer Report 2014. World Health Organization. 2014. pp.&nbsp;Chapter 5.2. ISBN 978-92-832-0429-9. 
* Saunders C, Jassal S (2009). Breast cancer (1. ed.). Oxford: Oxford University Press. p.&nbsp;Chapter 13. ISBN 978-0-19-955869-8.

Kategorija:Tumori dojke
Lobularni karcinom dojke in situ

**Lobularni karcinom dojke in situ** (*Carcinoma lobulare in situ*) je **neinvazivni karcinom** dojke porijeklom od epitela terminalnih duktusa i acinusa. 
Ovaj tumor je jako rijedak.

## Makroskopski izgled 
To je **nejasno ograničen**, često **obostran** tumor. 
 
Na presjeku se vidi kao nejasno ograničen, sivobjeličast, homogen, tumor nešto čvršće konzistencije.

## Mikroskopski izgled 
Mikroskopski se vidi maligna proliferacija epitela acinusa i terminalnih duktusa. Epitelne ćelije su nepravilne, hiperhromatične i poredane u nekoliko redova tako da zauzimaju više od polovine lumena. Broj mitoza je umjeren, a vidi se i ćelijski pleomorfizam. Bazalna membrana je očuvana. U lumenima se često vidi nekrotični detritus.

Tumor **ne** infiltrira okolna tkiva dojke i **ne** daje metastaze, ali može preći u invazivni lobularni karcinom, koji može metastazirati i ima lošiju prognozu od ovog tumora.

## Također pogledajte
*Ostali tumori dojke

Kategorija:Tumori dojke
Intraduktalni karcinom dojke

**Intraduktalni karcinom dojke** (*Carcinoma intraductale mammae - comedo carcinoma*) je **neinvazivni karcinom** dojke porijeklom od tubularnog epitela. 
Ovaj karcinom čini 20 - 25% svih karcinoma dojke.

## Makroskopski izgled 
To je **nejasno ograničen** tumor smješten u **centralnom** dijelu dojke. Veličine je **do 5&nbsp;cm**. 
 
Na presjeku se vidi kao nejasno ograničen, sivobjeličast, nehomogen, čvrst tumor. Čuvrstoću mu daju česte mikrokalcifikacije u tubulima. Pritiskom na tumor iz prerezanih kanala se istiskuje nekrotična, suha, bjeličasta masa.

## Mikroskopski izgled 
Mikroskopski se vidi maligna proliferacija epitela u kanalićima srednjeg i većeg promjera koji gradi solidne plaže u kojim postoje mali lumeni koji daju tumoru kribrifoman izgled. Epitelne ćelije su nešto uvećane i nepravilne. Broj mitoza je umjeren. Bazalna membrana je očuvana. U lumenima kanalića se vidi nekrotični detritus koji je često kalcifikaciran. Acelularna vezivna stroma je izražena.

Tumor **ne** infiltrira okolna tkiva dojke i **ne** daje metastaze.

Varijanta intraduktalnog karcinoma dojke je intraduktalni papilarni karcinom dojke.

## Također pogledajte 
*Ostali tumori dojke
*Duktalni invazivni karcinom dojke

Kategorija:Tumori dojke
Duktalni invazivni karcinom dojke

**Duktalni invazivni karcinom dojke** (*Carcinoma ductale mammae invasivum*) porjeklom je od duktalnog epitela, a histološki se može podijeliti na one:

* **sa velikom količinom fibrozne strome** 
** *Skirozni karcinom dojke*
* **sa predominantno intraduktalnom komponentom**
** *Medularni karcinom dojke*
** *Mucinozni karcinom dojke*
** *Papilarni karcinom dojke*
** *Tubularni karcinom dojke*
Invazivni karcinom NST čini polovinu svih dijagnoza raka dojke kod žena i najčešći je tip invazivnog karcinoma dojke. To je ujedno i najčešće dijagnosticirani oblik raka dojke kod muškaraca. Invazivni karcinom NST je klasifikovan po svojim mikroskopskim, molekularnim i genetskim karakteristikama. Mikroskopski radi se o karcinomu dojke tipa adenokarcinoma, koji potiče iz kanala dojke. Pokazuje invazivne karakteristike, ali mu nedostaju "specifične karakteristike razlikovanja" drugih vrsta invazivnih karcinoma dojke. Invazivni karcinom NST je dijagnoza isključenja, što znači da se za postavljanje dijagnoze moraju isključiti svi drugi specifični tipovi. Postoji nekoliko rijetkih podtipova invazivnog karcinoma NST uključujući *pleomorfni karcinom*, *karcinom sa stromalnim džinovskim ćelijama sličnim osteoklastima*, *karcinom sa horiokarcinomatoznim karakteristikama* i *karcinom sa melanotskim karakteristikama*.

## Također pogledajte 
Ostali tumori dojke

## Reference 
Kategorija:Tumori dojke
Skirozni karcinom dojke

**Skirozni karcinom dojke** (*Carcinom schirrosum mammae*) je duktalni invazivni karcinom dojke sa velikom količinom vezivne strome i najčešći je maligni tumor dojke (75 - 85% svih).

## Makroskopski izgled 
To je pojedinačan tumor smješten najčešće u gornjem spoljašnjem kvadrantu dojke. Veličine je od **1 do 5&nbsp;cm**. Pošto ima sklonost da **infiltrira okolno masno tkivo i kožu**, **nepokretan** je i **fiksiran** za podlogu, te **mijenja oblik i deformira dojku**. 
 
Na presjeku se vidi da je nejasno ograničen, sivobjeličaste boje, nareckanih rubova. Prilikom rezanja škripi.

## Mikroskopski izgled 
Mikroskopski se vidi izražena dezmoidna reakcija sa stvaranjem velike količine fibrozne strome u kojoj se nalaze razbacane plaže i polja okruglih i poligonalnih malignih ćelija koje pokazuju različit stepen **ćelijskog pleomorfizma**. Jedra su nepravilna hiperhromatična. Vide se patološke mitoze.

Maligne ćelije brzo prodiru u limfne sudove stvarajući **tumorske tromboze**. Širi se perivaskularno i perineuralno. Uvijek **infiltrira** mišićno i masno tkivo u okolini.

**Metastazira**: 
* **limfogeno** u regionalne limfne čvorove pazušne jame ili medijastinuma, a kasnije dolazi  do izražene limfogene diseminacije po čitavom organizmu
* **hematogeno** u sva tkiva i organe, a najčešće u pluća, kosti, jetru, kožu, bubrege, peritoneum i nadubrežnu žlijezdu.

Prognoza tumora zavisi od:
* veličine tumora u vrijeme dijagnosticiranja
* prisustva metastaza u limfnim čvorovima
* pojave hematognih metastaza

Skirozni karcinom dojke ima **najnepovoljniju prognozu od svih karcinoma dojke!**

## Također pogledajte 
*Ostali tumori dojke

Kategorija:Tumori dojke
Invazivni maligni tumori dojke

**Invazivni maligni tumori dojke** su tumori kod kojih postoji umnožavanje epitelnih ćelija sa malignim osobinama koje **probijaju bazalnu membranu**, te **infiltriraju okolno tkivo**.

Invazivni maligni tumori dojke su:

* Duktalni invazivni karcinom dojke (*Carcinoma ductale mammae invasivum*) 
** sa velikom količinom fibrozne strome 
*** *Skirozni karcinom dojke*
** sa predominantno intraduktalnom komponentom
*** *Medularni karcinom dojke*
*** *Mucinozni karcinom dojke*
*** *Papilarni karcinom dojke*
*** *Tubularni karcinom dojke*
* **Lobularni invazivni karcinom dojke**

Poseban oblik malignog tumora dojke je:
* **Pagetov karcinom bradavice**

## Također pogledajte 
*Ostali tumori dojke

Kategorija:Tumori dojke
Braća Grimm

mini|Jakob i Willhelm Grimm.
**Braća Grimm** (*Brüder Grimm*) su Jakob i Wilhelm Grimm, koji su slavni po objavljivanju zbirki njemačkih bajki, *Kinder- und Hausmärchen* ("Dječje i porodične priče") (1812.), drugog sveska 1814. ("1815" na naslovnici), kao i mnogih drugih izdanja tokom života.

## Biografija 
Jakob Ludwig Karl Grim se rodio 1785., a Wilhem Karl Grimm 1786., u Hanauu kod Frankfurta. Obrazovali su se u Friedrichs Gymnasium u Kasselu, a zatim su obojica studirali pravo na univerzitetu u Marburgu. Od 1837. do 1841. braća Grimm su se pridružila petorici kolega profesora na univerzitetu u Göttingenu. Ta je grupa postala poznata kao *Die Göttinger Sieben* (*Göttingenska sedmorka*). Bunili su se protiv kralja Ernesta Augusta I. od Hanovera, kojeg su optuživali da krši ustav te države. Zato ih je kralj sve istjerao sa univerziteta. Wilhelm je umro 1859., a njegov stariji brat Jakob 1863. Pokopani su na groblju St Matthäus Kirchhof u Schönebergu, četvrti Berlina.

## Kasnija izdanja 
Osim izvornih njemačkih djela, mnoge su izvorne francuske priče ušle u zbirku braće Grimm jer ih je ispričao hugenotski pripovjedač koji je braći bio jedan od glavnih izvora. Današnja izdanja njihovih bajka uglavnom su temeljito pročišćene verzije za djecu; naime, izvorne narodne priče koje su braća skupila nekad se nisu smatrale dječjim pričama. vještice, zlodusi, trolovi i vukovi šuljaju se mračnim šumama oko drevnih sela braće Grimm, kao i kroz podsvijest izoliranih njemačkih gradova-država tog doba.

## Savremena analiza 
Savremena psihologija i antropologija tvrde da bajke koje se na Zapadu pričaju djeci prije spavanja zapravo predočavaju duševnu tjeskobu, strah od napuštanja, roditeljsko nasilje i/ili spolno sazrijevanje. Dječji psiholog Bruno Bettelheim u knjizi *Korištenje očaravanja* tvrdi da su izvorne bajke braće Grimm zapravo frojdovski mitovi.

## Doprinos njemačkom jeziku 
Na samom početku 19. vijeka, u vrijeme kad su živjela braća Grimm, Sveto Rimsko Carstvo je upravo propalo, a Njemačka se sastojala od stotina kneževina i malih ili srednje velikih država. Glavni faktor koji je ujedinio njemački narod tog doba bio je zajednički jezik. Svojim su djelima i životom braća Grimm htjeli pomoći da se stvori njemački identitet.

Braća Grimm sastavila su njemački rječnik *Deutsches Wörterbuch*. To je bio prvi veliki korak u stvaranju standardnog "modernog" njemačkog jezika još od Lutherova prijevoda Biblije s latinskog na njemački. Taj opsežan rječnik  s 33 sveska još se smatra autoritetom za njemačku etimologiju.

Smatra se da je brat Jakob iznio Grimmov zakon, germansku glasovnu promjenu koju je prvi primijetio danski filolog Rasmus Christian Rask. Grimmov zakon je bio prvo otkriće neke važne sistematske glasovne promjene

## Razno 
Između 1990. i 2002, kad je u Njemačkoj uveden euro, likovi brace Grimm su bili na novčanici od 1000 njemačkih maraka - najvećem apoenu.

## Izbor bajki braće Grimm 
* Plavobradi
* Bremenski muzičari
* Postolar i vilenjaci
* Kraljević žabac
* Zlatna guska
* Ivica i Marica
* Crvenkapica
* Čarobni frulaš
* Cvilidreta
* Trnoružica
* Snjeguljica
* Palčić

## Reference
Grimm, braća
Lobularni karcinom dojke

**Lobularni karcinom dojke** (*Carcinoma lobulare mammae*) je invazivni karcinom dojke porijeklom od epitela **acinusa**. Čini **5-10%** karcinoma dojke.

## Makroskopski izgled 
To je nejasno ograničen tumor smješten najčešće u **centralnom dijelu** dojke. Veličine je od **1 do 5&nbsp;cm**. U 20% slučajeva je obostran.
 
Na presjeku se vidi da je nejasno ograničen, crvenkastožućkaste boje, gumaste konzistencije, homogene građe. Prominira iznad rezne plohe.

## Mikroskopski izgled 
Mikroskopski se vidi mnoštvo uniformnih malih ćelija koje formiraju nizove redajući se jedna iza druge. U takvim nizovima okružuju normalne acinuse i duktuse. 
Pleomorfizam ćelija i hiperhromazija su slabo izraženi.

Lobularni karcinom dojke ima  **relativno povoljnu prognozu**, jer metastazira **kasno** u regionalne limfne čvorove. Klasicka oblika lobularnog karcinoma ima povoljnu prognozu, i ne pleomorfni lobularnog karcinom. Mitoze su u klasičnoj varijanti rijetke.

## Također pogledajte 
*Tumori dojke

Kategorija:Tumori dojke
Pagetov karcinom bradavice

**Pagetov karcinom bradavice** (latinski:*Paget carcinoma mamillae*) je poseban oblik karcinoma dojke porijeklom od duktalnog epitela, koji se širi duž izvodnog kanala na površinu dojke, te infiltrira bradavicu i areolu dojke. Javlja se kod starijih žena poslije 60. godine.

## Makroskopski izgled 
To je palpabilni tumor smješten **neposredno ispod bradavice** koji nije jasno izgrađen. Veličine mu je **do 3&nbsp;cm**. **Bradavica** je **ekcematozna** i **deformisana** tako da je **uvučena**. **Koža** u okolini je **neravna**, **ispucala**, **crvena** i **vlažna**.

## Simptomi 
Pagetova bolest dojke može zahvatiti bradavicu i areolu: obično najprije strada bradavica, a zatim se promjene šire na areolu. Simptomi često dolaze i prolaze. Najčešće je zahvaćena samo jedna dojka, a mogu uključivati sljedeće:

Kožne promjene**:** Prvi znak je obično osip sličan ekcemu. Koža bradavice i areole može biti crvena, svrbljiva ili imati osjećaj peckanja. Vremenom koža može postati suha, ljuskava ili zadebljana. Mnogi pacijenti ne potraže medicinsku pomoć jer pretpostave da je riječ o običnom ekcemu ili iritaciji kože.

Iscjedak iz bradavice**:** Može se pojaviti iscjedak žute ili krvave boje. Također se može javiti crvenilo, iscjedak, stvaranje krasti ili rana koja ne zarasta.

Osoba s Pagetovom bolešću dojke može imati ove simptome mjesecima prije nego što se postavi dijagnoza.

## Pogledajte 
*Ostali tumori dojke

## Reference 
Kategorija:Tumori dojke
Kategorija:Tumori
Kategorija:Bolesti
Medularni karcinom dojke

**Medularni karcinom dojke** (*Carcinoma medullare mammae*) je invazivni karcinom dojke porijeklom od duktalnog epitela. Čini 2% karcinoma dojke.

## Makroskopski izgled 
To je pojedinačan tumor smješten najčešće u **centralnom dijelu** dojke. Veličine je od **1 do 10&nbsp;cm**. 
 
Na presjeku se vidi da je nejasno ograničen, crvenkastožućkaste boje, mehke konzistencije, homogene građe. Prominira iznad rezne plohe.

## Mikroskopski izgled 
Mikroskopski se vide razbacane plaže vlikih poligonalnih eozinofilnih malignih ćelija čija su jedra su nepravilna hiperhromatična. Vidi se umjeren broj patoloških mitoza. Stroma je oskudna, a u okolini je izražena limfocitna infiltracija.

Maligne ćelije brzo prodiru u limfne sudove stvarajući **tumorske tromboze**. Širi se perivaskularno i perineuralno. Uvijek **infiltrira** mišićno i masno tkivo u okolini.

**Metastazira**: 
* **limfogeno** u regionalne limfne čvorove 
* hematogeno **rijetko** metastazira

Medularni karcinom dojke ima povoljniju prognozu od skiroznog karcinoma dojke dojke.

## Također pogledajte 
*Ostali tumori dojke

Kategorija:Tumori dojke